ᱠᱚᱵᱚᱨᱚᱛᱤ

ᱠᱚᱵᱚᱨᱚᱛᱤ ᱫᱚ ᱥᱤᱧᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱞᱚᱡᱥᱚᱫᱤᱯ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱞᱚᱠᱥᱚᱫᱤᱯ ᱫᱚ ᱰᱷᱤᱯ-ᱜᱷᱩᱸᱴ ᱨᱮᱭᱟᱜ ᱦᱟᱹᱴᱤᱧ ᱠᱟᱱᱟ ᱾ ᱱᱚᱣᱟ ᱡᱟᱦᱟᱸ ᱰᱷᱤᱯ ᱨᱮ ᱢᱮᱱᱟᱜᱼᱟ ᱚᱱᱟ ᱨᱮᱭᱟᱜ ᱧᱩᱛᱩᱢ ᱦᱚᱸ ᱠᱚᱵᱚᱨᱚᱛᱤ ᱜᱮ ᱾ ᱛᱷᱤᱛᱤ ᱱᱚᱣᱟ ᱫᱚ ᱠᱮᱨᱚᱞ ᱨᱮᱭᱟᱜ ᱱᱟᱜᱟᱨ ᱠᱳᱪᱤᱱ ᱨᱮᱭᱟᱜ ᱯᱩᱪᱷᱤᱢ ᱯᱟᱦᱴᱟ ᱨᱮ ᱓᱙᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱑᱐° ᱓᱓' ᱩᱛᱚᱨ ᱟᱨ ᱗᱒° ᱓᱘' ᱯᱩᱨᱩᱵᱽ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱠᱚᱵᱚᱨᱚᱛᱤ ᱨᱮᱭᱟᱜ ᱜᱩᱴ ᱮᱨᱤᱭᱟ ᱫᱚ ᱔.᱒᱒ ᱵᱚᱨᱜᱚ ᱡᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱲ ᱮᱞᱮᱞ ᱥᱤᱧᱚᱛ ᱨᱮ ᱒᱐᱐᱑ ᱥᱟᱞᱮ ᱨᱮ ᱦᱩᱭ ᱞᱮᱱ ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱠᱚᱵᱚᱨᱚᱛᱤ ᱨᱤᱱ ᱜᱩᱴ ᱦᱚᱲ ᱮᱞᱮᱞ ᱫᱚ ᱑᱐᱑᱑᱓ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱫᱚ ᱠᱚᱲᱟ ᱦᱚᱯᱚᱱ ᱠᱚ ᱕᱕% ᱟᱨ ᱛᱤᱨᱞᱟᱹ ᱠᱚᱫᱚ ᱔᱕% ᱢᱮᱱᱟᱜ ᱠᱚᱣᱟ ᱾ ᱠᱚᱵᱚᱨᱚᱛᱤ ᱨᱮᱭᱟᱜ ᱥᱤᱡᱷᱱᱟᱹᱛ ᱜᱚᱱᱚᱝ ᱫᱚ ᱗᱘% ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤᱭᱟᱹ ᱮᱵᱷᱚᱨᱮᱡᱽ ᱕᱙.᱕% ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱠᱚᱲᱟ ᱦᱚᱯᱚᱱ ᱠᱚᱣᱟᱜ ᱥᱤᱠᱷᱱᱟᱹᱛ ᱫᱚ ᱘᱓% ᱟᱨ ᱛᱤᱨᱞᱟᱹ ᱠᱚᱣᱟᱜ ᱥᱤᱠᱷᱱᱟᱹᱛ ᱫᱚ ᱗᱒% ᱢᱮᱱᱟᱜᱼᱟ ᱾ ᱠᱚᱵᱚᱨᱚᱛᱤ ᱨᱮ ᱑᱒% ᱦᱚᱲ ᱮᱞᱮᱞ ᱖ ᱵᱚᱨᱥᱚ ᱠᱷᱚᱱ ᱠᱟᱹᱡ ᱵᱚᱭᱚᱥ ᱜᱤᱫᱽᱨᱟᱹ ᱠᱚᱣᱟᱜ ᱠᱟᱱᱟ ᱾ ᱯᱟᱹᱨᱥᱤ ᱵᱟᱹᱲᱛᱤ ᱦᱚᱲ ᱫᱚ ᱢᱟᱞᱟᱭᱟᱞᱚᱢ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱡᱟᱹᱛᱨᱤ ᱢᱩᱦᱤᱛ ᱠᱚᱵᱚᱨᱚᱛᱤ ᱰᱷᱤᱯ ᱨᱮᱭᱟᱜ ᱚᱱᱩᱯ ᱴᱚᱴᱷᱟ ᱫᱟᱜ ᱨᱮᱭᱟᱜ ᱠᱷᱮᱞ, ᱯᱟᱭᱨᱟᱜᱤᱭᱟᱹ ᱞᱟᱹᱜᱤᱫ ᱥᱚᱨᱮᱥ ᱡᱟᱭᱜᱟ ᱢᱮᱱᱟᱜᱼᱟ ᱾ ᱟᱨ ᱱᱚᱰᱮᱱᱟᱜ ᱫᱚᱨᱮᱭᱟ ᱠᱟᱛᱟ ᱵᱟᱹᱞᱤ ᱨᱮ ᱥᱤᱛᱩᱝ ᱨᱮ ᱡᱮᱰᱮᱨᱚᱜ ᱞᱟᱹᱜᱤᱫ ᱟᱹᱰᱤ ᱥᱚᱨᱮᱥᱟ ᱾ ᱡᱟᱹᱛᱨᱤ ᱠᱚ ᱫᱚᱨᱮᱭᱟ ᱡᱤᱭᱚᱱ ᱥᱟᱶ ᱡᱩᱲᱟᱹᱭ ᱟᱠᱟᱱ ᱦᱟᱯᱲᱟᱜ ᱛᱩᱢᱟᱹᱞ ᱨᱮᱭᱟᱜ ᱨᱟᱹᱥᱠᱟᱹ ᱱᱚᱰᱮᱱᱟᱜ ᱫᱚᱨᱮᱭᱟ ᱢᱤᱣᱩᱡᱤᱭᱚᱢ ᱨᱮ ᱠᱚ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱾ ᱠᱟᱸᱪ ᱨᱮᱭᱟᱜ ᱞᱟᱹᱣᱠᱟᱹ ᱞᱟᱛᱟᱨ ᱠᱷᱚᱱ ᱚᱱᱩᱯ ᱨᱮᱭᱟᱜ ᱫᱟᱜ ᱡᱤᱭᱚᱱ ᱨᱮᱭᱟᱜ ᱡᱤᱣᱤᱫ ᱟᱨ ᱥᱚᱨᱮᱥᱟᱱ ᱧᱮᱞᱚᱜ ᱪᱤᱛᱟᱹᱨ ᱦᱚᱸ ᱟᱹᱰᱤ ᱜᱮ ᱦᱚᱲ ᱜᱚᱨᱚᱡᱟᱱᱟᱜ ᱠᱟᱱᱟ ᱾ ᱠᱚᱭᱟᱠ ᱟᱨ ᱥᱮᱞ ᱵᱚᱴ ᱥᱮᱞᱤᱝ ᱞᱟᱹᱜᱤᱫ ᱦᱚᱸ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Lakshadweep ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ